La Biblioteca Municipal de l'Eliana celebra la seua II Viquimarató
18 de abril de 2017

La Biblioteca Municipal de l’Eiana es disposa a celebrar la seua segona Viquimarató, dissabte que ve 24 de juny a partir de les 9:30 hores. Una Viquimarató és una activitat on un grup de viquipedistes i persones interessades en el tema que es tracte, es reuneixen per a crear o ampliar el màxim d'articles possibles, en aquest cas sobre la història local del municipi. Per a participar, no és necessari tenir coneixements d'edició en l'enciclopèdia lliure perquè compten amb voluntaris Viquipedistes de l'associació Amical Wikimedia.

Els articles es poden escriure en qualsevol de les llengües que formen part d'aquesta enciclopèdia. Enguany, a més, participaran en els projectes germans de Viquipedia, com són el repositori d'imatges, i Viquiquote, la col•lecció lliure de citacions, per a editar cites i dites populars de l'Eliana. Una altra novetat serà el Concurs de Fotografia que el seu objectiu és augmentar el nombre d'imatges del municipi en la Viquipedia. En aquesta primera convocatòria les instantànies poden ser dels monuments i edificis de l'Eliana: l'església parroquial, l'ermita, l'ajuntament, la Torre del Virrey o les masies, així com del Parc, del Barranc de Mandor, del Canal de la Covatella, etcètera. El període per a pujar les fotografies en el repositori d'imatges (Wikimedia Commons) per a participar en el concurs serà el dissabte 24 de juny al matí fins a les 13:00 hores.

El premi per al guanyador consistirà en un exemplar del llibre “L'Eliana: història, geografia i art” i dues entrades per a un espectacle del Festival d'Estiu a la Torre. També des de la Biblioteca es fa una crida a les dones del municipi perquè participen, ja que l'índex de participació femení en la Viquipedia és molt reduït, així com la presència d'articles de dones. L'activitat és gratuïta amb places limitades. Les persones interessades poden obtenir més informació en la Biblioteca, en el telèfon 96 274 23 71.